|  |  |
| --- | --- |
| 06.06.2025 | nr 7 |

**MINISTRI MÄÄRUS**

Pilt, millel on kujutatud tekst, visand, Font, valge

Kirjeldus on genereeritud automaatselt

Määrus kehtestatakse äriregistri seaduse § 7 lõike 2 punkti 1 alusel.

Justiitsministri 28. detsembri 2005. a määruses nr 59 „Kohtule dokumentide esitamise kord“ tehakse järgmised muudatused:

**1)** paragrahvi 10 lõike 1 punkti 2täiendatakse pärast sõnu „digitaalse isikutuvastusega“ tekstiosaga „, välja arvatud raamatupidamise seaduse § 25 lõikes 4 sätestatud juhul“;

**2)** paragrahvi 12 lõige 3 sõnastatakse järgmiselt:

„(3) Raamatupidamiskohustuslane, kes ei lähtu majandusaasta aruande ja sellega koos esitatavate dokumentide koostamisel käesoleva paragrahvi lõikes 2 sätestatust, kuid peab kohtule eelnimetatud dokumendid esitama, teeb seda aruandluskeskkonnas PDF-vormingus. Kestlikkusaruannet sisaldava majandusaasta aruande koostamisel peab raamatupidamiskohustuslane järgima raamatupidamise seaduse § 25 lõikes 1 sätestatud vormistusnõudeid, märgistades kogu majandusaasta aruande. Majandusaasta aruande ja sellega koos esitatavate dokumentide maht kokku ei tohi ületada 20 megabaiti.“;

**3)** paragrahvi 122 lõige 1 sõnastatakse järgmiselt:

„(1) Kui majandusaasta aruanne ja sellega koos esitatavad dokumendid on aruandluskeskkonnas koostatud, kinnitatud ja esitatud ning aruande kinnitaja ja esitaja on turvalisel viisil tuvastatud, ei pea majandusaasta aruannet digitaalallkirjastama. Auditeeritava majandusaasta aruande peab digitaalallkirjastama.“;

**4)** paragrahvi 125 lõige 1 sõnastatakse järgmiselt:

„(1) Majandusaasta aruande ja sellega koos esitatavad dokumendid võib esitada kohtule notari kaudu, kui:

1) raamatupidamiskohustuslasel puudub Eesti isikukoodiga esindusõiguslik isik;

2) raamatupidamiskohustuslase esindusõiguslikul isikul puudub aruandluskeskkonnas autentimise või digitaalallkirjastamise võimalus;

3) majandusaasta aruanne on koostatud paberkandjal ning aruanne esitatakse volitatud isiku vahendusel;

4) raamatupidamiskohustuslane ei saa muul põhjusel esitada majandusaasta aruannet aruandluskeskkonnas.“;

**5)** paragrahvi 125 lõige 2 sõnastatakse järgmiselt:

„(2) Raamatupidamiskohustuslane esitab majandusaasta aruande ja sellega koos esitatavate dokumentide ärakirjad notarile elektrooniliselt PDF-vormingus või paberkandjal. Elektrooniliselt notarile esitatud majandusaasta aruanne peab olema raamatupidamiskohustuslase esindusõigusliku isiku poolt paberkandjal allkirjastatud ning aruande esitaja poolt digitaalallkirjastatud. Notar ei pea kontrollima esitatud dokumentide vastavust originaalile.“.

*(allkirjastatud digitaalselt)*

Liisa-Ly Pakosta

Justiits- ja digiminister

*(allkirjastatud digitaalselt)*

Tiina Uudeberg

Kantsler